นายกรัฐมนตรีและรัฐมนตรีว่าการกระทรวงกลาโหม มอบนโยบายตำรวจครั้งแรก ปรับการแต่งตั้งยึดอาวุโส
นายกรัฐมนตรี และรัฐมนตรีว่าการกระทรวงกลาโหม มอบนโยบายตำรวจครั้งแรก ปรับการแต่งตั้งยึดอาวุโส ยืนยัน ต้องไม่มีการซื้อขายตำแหน่ง พร้อมสั่งจัดตั้งศูนย์เฉพาะกิจเพิ่มเติม สนองนโยบายเร่งด่วนของรัฐบาลพลเอกประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เป็นประธานการประชุมคณะกรรมการข้าราชการตำรวจ หรือ ก.ตร. ครั้งแรก ภายหลังรับตำแหน่ง พร้อมมอบนโยบายให้กับข้าราชการตำรวจในสังกัดสำนักงานตำรวจแห่งชาติ โดยระบุว่า ไม่ได้มีการเปลี่ยนแปลงนโยบายการบริหารงานขององค์กรตำรวจมากนัก พร้อมให้ความสำคัญกับการปฏิรูปตำรวจ ทั้งองค์กรและบุคคลากร โดยเฉพาะ การเลื่อนขั้นเลื่อนตำแหน่ง ให้มีการแก้กฎ ก.ตร. โดยยึดหลักการนับอาวุโสเป็นหลัก เช่นเดียวกับทหาร โดยให้แต่ละกองบัญชาการนำเสนอ ก่อนส่งบัญชีรายชื่อให้ผู้บัญชาการตำรวจแห่งชาติ พิจารณา ยืนยัน จะต้องไม่มีการซื้อขายตำแหน่งเด็ดขาด นอกจากนี้ นายกรัฐมนตรี และรัฐมนตรีว่าการกระทรวงกลาโหม ยังเน้นย้ำให้ตำรวจทำงานสนองนโยบายของรัฐบาล ด้วยความโปร่งใส โดยสั่งการให้ สำนักงานตำรวจแห่งชาติ จัดตั้งศูนย์เฉพาะกิจเพิ่มเติม เพื่อดำเนินการตามนโยบายของรัฐบาล เช่น ศูนย์ปราบปรามการหลอกลวงทางไซเบอร์ และศูนย์สนองนโยบายเร่งด่วนของรัฐบาล เช่น IUU ให้มีความชัดเจนมากขึ้น